                                                      PROIECT DIDACTIC
                                                PROF. INV. PREȘCOLAR BUDAI ALEXANDRA IOANA
                                   G.P.P. NR.50, ORADEA, BIHOR
[bookmark: _Hlk149939471][bookmark: _Hlk149807945]TEMA ANUALĂ DE STUDIU: ,,Cine sunt, suntem?” 
TEMA SĂPTĂMÂNII: ,,România-i țara mea!”
TEMA ACTIVITĂȚII: 
·  „Decorăm ulciorul”
· „Stegulețe tricolore”
· „Granițele țării mele”
CATEGORIA DE ACTIVITATE: Jocuri și activităţi  liber - alese (ALA I) 
 TIPUL DE ACTIVITATE : Consolidare de priceperi și deprinderi
 FORMA DE REALIZARE:
· Artă- decorare;
· Știință - așezare după un criteriu (culoare);
· Construcții 
SCOPUL ACTIVITĂȚII: Consolidarea unor abilităţi specifice nivelului de dezvoltare şi a unor deprinderi sociale de cooperare, de comunicare și de înţelegere a relaţiilor sociale, prin  intermediul centrelor de interes propuse.
[bookmark: _Hlk150840174]DIMENSIUNI ALE DEZVOLTĂRII: 
·  Activare și manifestare a potențialului creativ;
·  Motricitate grosieră și motricitate fină în contexte de viaţă familiare;
·  Relații, operații și deducții logice în mediul apropiat;
·  Interacțiuni cu adulții și cu copiii de vârste apropiate.
COMPORTAMENTE VIZATE:
· Manifestă creativitate în activități diverse;
· Utilizează mâinile și degetele pentru realizarea de activităţi variate;
· Construiește noi experienţe, pornind de la experienţe trecute;
· Inițiază/participă la interacțiuni pozitive cu copii de vârstă apropiată.
 OBIECTIVE OPERAȚIONALE:
O1 - să decoreze ulciorul cu materiale puse la dispoziție pe conturul dat; 
O2 - să așeze pom-pom-uri pe stegulețe după criteriul culorii precizate;
O3 - să construiască granița pentru a delimita conturul țării, îmbinând bețișoarele cu clemele.
STRATEGII DIDACTICE:
METODE ȘI PROCEDEE: conversația, explicația, observația, demonstrația, exercițiul.
MIJLOACE DIDACTICE: mesaj audio, forma unui ulcior, boluri, nasturi, floricele, cereale colorate, mese modulare, steag de lemn,  macaroane colorate, pom-pom ( roșu-galben-albastru),  clești, harta țării din polistiren, cleme, bețe.
 FORMA DE ORGANIZARE: pe grupuri.
        METODE DE EVALUARE: aprecieri individuale, ascultă cu atenție cerințele, observarea           comportamentului copiilor, turul galeriei.
RESURSE TEMPORALE: 20 min. 
MATERIAL BIBLIOGRAFIE:
·  M.E.N.„Curriculum pentru educație timpurie”, 2019;
· Collen,B.,(2004), Bună dimineaţa! Mă bucur că eşti aici!, ed.Ro Media,Bucureşti;
· Repere fundamentale în învățarea și dezvoltarea timpurie a copilului de la naștere la 7 ani,
Ed. Vanemonde, 2010.

DESFĂŞURAREA ACTIVITĂŢII PROPRIU-ZISE

	1.MOMENT
ORGANIZATORIC
	Se vor asigura condiţiile optime pentru buna desfăşurare a activităţii:
    -aerisirea sălii de grupă;
    -aranjarea mobilierului pe sectoare;
    -distribuirea materialului didactic.
	
	
	

	2.CAPTAREA
ATENŢIEI
	    Se va realiza prin dezvăluirea centrelor și a activităților desfășurate la acestea, cu ajutorul mesajului audio primat de la țăran.
	
Conversația
Observația
	
mesaj audio
	

	3.ANUNŢAREA 
TEMEI ŞI A OBIECTIVELOR


	       Se anunţă tema fiecărui centru, precum şi obiectivele urmărite.
       La centrul Artă „Decorăm ulciorul” pe conturul dat vor decora ulciorul cu diferite materiale de diferite texturi și mărimi, la centrul Știință ,,Stegulețe tricolore” copiii  vor poziționa pe steag pom-pom-uri colorate după criteriul culorii, la centrul Construcții „Granițele țării mele” vor construi granița pentru a delimita conturul țării, îmbinând bețișoarele cu clemele.
	
Conversația


Explicația

Demonstrația


	


	Observarea comporta-
mentului copiilor


	4.PREZENTAREA NOULUI CONȚINUT ȘI DIRIJAREA ÎNVĂŢĂRII
	         Intuirea materialelor de lucru și a sarcinilor de la fiecare sector:
Artă „ Decorăm ulciorul” copiii vor decora cu diferite materiale de diferite texturi și mărimi ulciorul de pe carton. 
         Știință „Stegulețe tricolore”  vor mânui cu îndemânare cleștele, căutând și introducând pom-pom-uri de culoarea tricolorului în găurile steagului de lemn.
         Construcții „Granițele țării mele” vor construi cu ajutorul bețișoarelor și a clemelor granița  țării, după modelul dat. Se  explică modul de lucru pentru realizarea unei construcţii cât mai rezistente.
         Se  realizează cu copiii exerciţii de încălzire a muşchilor mici ai mâinii.

	
Conversația




Explicația



Observația




Demonstrația

	forma unui ulcior
boluri nasturi floricele 
cereale colorate
mese modulare
steag de lemn  macaroane colorate pom-pom
clești
steag de lemn
harta țării din polistiren
cleme
 bețe
	
Ascultă cu atenție cerințele


	5.OBŢINEREA PERFORMANŢEI
	       Copiii încep să lucreze la centrele pe                                                     care  le-au ales.
       Se va urmări îndeaproape activitatea, oferindu-se indicații suplimentare celor care întâmpină dificultăți în realizarea temei. Preșcolarii care finalizează sarcina de lucru pot alege un alt centru de interes.
	Conversația

Explicația

Demonstrația

Exercițiul
	
	Aprecieri individuale

	6.ASIGURAREA RETENŢIEI ŞI A TRANSFERULUI
	       Se vor  sintetiza câteva reguli de muncă individuală pe care le-au respectat de-a lungul activităților.
	Conversația
	
	Observarea comportamentu-lui copiilor

	7.EVALUAREA
ACTIVITĂȚII

	       Prin metoda turul galeriei , copiii alături de educatoare vor evalua munca colegilor pe baza obiectivelor propuse pentru fiecare sector de activitate și se vor evalua individual și global lucrările copiilor.
	Conversația


	


	
Turul galeriei 
 Aprecieri verbale

	8.ÎNCHEIEREA ACTIVITĂȚII
	         Se  asigură ieșirea ordonată a copiilor din sala de grupă cu ajutorul recitativului ritmic: „1,2, 1,2- mergem toți în pas vioi!/ Pe mânuțe ne spălăm,/ Curat, noi să lucrăm!”.
	Conversația
	
	Observarea comportamentu-lui copiilor



